
Seminariul „Veniamin Costache“ din laşi 


'a spus într'unul din numerele trecute despre serbă- 
rile ce s'au făcut la Iaşi, când s'au sfinţit două vechi 
biserici restaurate şi s'a pomenit amintirea întemeierii 
celei mai vechi şcoli româneşti: Seminariul «Venia- 
min Costache.» 

Să arătăm acuma cum s'a întemeiat şi cum a trăit până 
azi această şcoală. 


s 

In anul 1803 erà Domnitor în Moldova Alexandru Con- 
stantin Moruzi. Tot în acest an, murind Mitropolitul de atunci 
Iacob Stamati; s'a ridicat în scaunul arhipăstorese Veniamin 
Costache, până atunci Episcop al Romanului. 

Pe vremea aceea se află pe dealul Socolei, aproape de 
Iaşi, o mânăstire de maici, întemeiată de o fiică a lui Alexan- 
dru Lăpuşneanu, fost Domn al Moldovei. Acolo s'a hotărît 
a se face şcoala pentru preoţi. În vara anului 1803 călugă- 
riţele dela Socola au fost mutate la Agapia, iar în locul lor 
s'a deschis o «şcoală de catihisie», adică pentru pregătirea 
preoţilor. 

Ea este fapta Mitropolitului Veniamin, care a stăruit mult 

După un portret aflat în aula Seminariului*,, Voai min’ din lași. 

de Domnitorul Moruzi pentru aceasta, din pricină că erà 
toarte doritor ca şi fiii oamenilor săraci să poată învaţă carte. 
Se povesteşte că odată câţiva boieri aflând că Mitropolitul 
ridicase în ranguri -pe doi fii de popă» şi-i trimisese să în- 
veţe în ţări străine, s'au arătat supăraţi şi i-au adus aminte 
că și el e dintr'o veche familie boierească şi deci e dator 
să ajute pe aceştia, nu pe mojici. 

Mitropolitul răspunse : 

«Chemarea mea. fraţilor, este să fiu părinte tuturora şi 
mai cu seamă văduvelor, săracilor şi orfanilor...» 

Şi, pentru că ajutase numai pe doi fii de preoţi, adaose: 

«Ca să-mi îndrept greşala, făgăduesc că în câteva zile voiu 
«înființă o seminarie pentru educaţia tuturor fiilor de popi 
«din ţară.» 

In adevăr, la 1 Septemvrie 1803 s'a dat hrisov domnese 
prin care s'a hotărît: «La mânăstirea Socola să se aşeze o 

școală de dascăli moldoveneşti care să fie pentru învăţă- 
«tura feciorilor de preoţi, diaconi, care la vremea lor numai 
dintru aceia să se hirotonisească preoţi şi toate veniturile 
«acestei mânăstiri să fie pentru plata dascălilor şi a altor 
«trebuincioase a şcoalei.» 

La început şcoala avea numai doi sau trei profesori şi pu- 
ţini şcolari. Dintre aceşti profesori trebuie să pomenim nu- 
mele lui Jon Alboteanu, cunoscut sub numele de pahkarni- 
cul Enache, care a profesat aci vre-o 40 de ani. 

Avem puţine cunoştinţe despre mersul şcolii de catihisie 
în acest timp. Ştim numai că a încercat oarecari reforme în 
întocmirea învățăturilor şi în persoanele învăţătorilor în 
1812 şi în 1820, iar în 1827 a suferit o mare nenorocire: lo- 
calul a fost ars de foc. Poate că a fost și închisă şcoala 
câţiva ani pe atunci. 

Ea s'a ridicat din nou în 1832 prin Regulamentul Orga- 
nic, care i-a dat numele de «Seminariu», şi a hotărît ca să 
nu se mai preoțească nimeni daca n'a trecut prin şcoala 
aceasta. 

Epitropia seminariului o are Mitropolitul "şi cu Domnito- 
rul; iar întreţinerea se face prin contribuţiunea celor trei 
chiriarhi din Moldova: Mitropolitul, Episcopul de Roman şi 
cel de Huşi. 

Administraţiunea şi direcţiunea se schimbă de câteva ori 
în timpul păstoriei lui Veniamin, fiind când un mirean, Da- 
maschin Bojinea, când un călugăr, Arhimandritul Suhopan. 
Se schimbă de asemenea şi profesorii. 

In 1842 Veniamin părăseşte scaunul, dar înainte cu doi 
ani Domnitorul recunoscuse meritele lui, hotărind ca şcoala 
dela Socola să se numească «Veniamin Costache». 

Cât timp a stat vacant scaunul de Mitropolit, epitropia se- 
minariului e avut-o Domnitorul Mihail Sturdza şi cu vărul său 

Alexandru Constantin Moruzi 
Dommitor a doua cară în Moldova intre anii 1802—1806 
După „un portret ce se păstrează în Pinacoteca din Bucureşti. 

Alezandru Sturdza. Acesta însă, om învăţat şi scriitor cu- 
uoscut în chestiile privitoare la biserica ortodoxă, şedeă mai 
mult în Rusia şi de aceea a dat însărcinare să-i ţie locul 
Vornicului Alexandru Balş. 

Director a fost numit în 1842 Arhimandritul Filaret Seri- 
ban, care a ocupat această funcţiune până în 1860. 

Odată cu venirea lui Scriban se face un regulament şi o 
programă amănunţită pentru cursuri. 

O nouă programă se face în 1848. După aceasta, se deo- 
sebesc două cursuri în seminariu: cursul inferior de patru 
ani ce se va face în Socola; cursul superior de patru ani ce 
se va face la Mânăstirea Neamţului. 

In 1851, sub domnitorul Grigorie Ghica, se schimbă din nou 
organizarea seminariului, stabilindu-se că numai la Socola va 
fi şi cursul inferior şi cel superior, iar la eparhiile Romanului 
şi Hușului se va înfiinţă numai cursul înferior. 

Așă merg lucrurile până la 1859, când supravegherea se- 
minariului,trece la Ministerul Cultelor şi când se face şi o mo- 
dificare în programă, care rămâne până la 1864 

In epoca dela 1834 până la 1864 mulți profesori trec pe la 
seminariu şi mulți elevi es din această școală. Printre pro- 
fesori, aflăm destui cari urmase cursuri în țări străine, pre- 
cum Arhimandritul Melchisedec (mai târziu arhiereu şi epis- 
cop), Hristofor Seriban, (călugărit sub numele de 'Leoctist), 
Gheorghe Dumitriu, Gheorghe Endceanu, Climent Nicolau, 


$. a. 
Vom mai pomeni dintre aceşti vechi profesori pe Arhie- 


reul Neofit Scriban, pe Arhimandritul Germano Vida, care 
a lăsat prin testament seminariului o parte din averea sa, pe 
Ion Mandinescu, autorul unor cărţi cunoscute de istorie. 
(Va urma) Gh. A. 
— eia 


Un tren opril de gândaci. Pe linia ferată intre Rahway 
și New-Yersey (America) sa lăsat un roiu de gândaci numiţi 
«Colorado» cari acoperiseră cu un strat gros linia terată. 
Trenurile, cari au ajuns în mijlocul miliardelor de gândaci, 
au fost oprite și numai după-ce gândacii au fost depărtați 
cu un plug de zăpadă pus inaintea mașinei și după-ce 
șinele au fost presărate cu nisip, trenurile și-au putut con- 
tinua drumul. 


— Unde-i lucru, acolo e şi binecuvântare. 

PLANTE CARI SE HRĂNESC CU CARNE 


(Foaia-grasă, Otrătelul bălții și Roua cerului). 


fr fi o minune să vezi un bou ori un cal mâncând 
i carne, asemenea lupului şi ursului. Şi cu toate aces- 
3 tea parcă tot n'ar fi aşă de mare minune ca un ci- 
“5 reş ori un prun care ar mâncă şi ar trăi numai cu 
carne. O plantă să mănânce carne! N'are nici o putință, că 
nare nici gură nici stomac. Aşă este, şi totuşi sunt plante 
cari nu se hrănesc cu sucuri din pământ, ci cu carne de ani- 
male vii, cu albuş de ou şi cu sânge. 

Cititorul o să dea din cap: Nu se poate. Ori, aducându-și 
aminte de câte minunăţii aude c'ar fi fiind prin America, o 
să zică: Cine ştie, poate că sunt, dar Dumnezeu ştie pe unde 
pe acolo prin America. 

Negreşit, în America sunt plante cari mănâncă insecte, 
plante cu mult mai poznaşe decât cele pe cari vreau să vi 
le descriu. Dar eu n'am să fug până în America după plante 
ce so hrănesc cu carne; eu ştiu nu numai una ci trei (1), 
în chiar ţara noastră, în România. Să nu te miri, cititorule, 
zic adevărat: în România! Și poate le cunoşti, dar n'ai ştiut 
că se hrănesc cu carne. Poate vei băgă de seamă de-acum 
înainte, căci ţi le spuiu acestea tocmai că să bagi de seamă. 

Toate trei sunt plante cari trăesc prin mlaştini, pe fundul 
cu nomol uscat al bălților. In nămol nu pot găsi nici o hrană, 
deci neputând să fie «vegetariane», trebuie să fie carnivore 
Asta e singura explicare a minunii că ele mănâncă numai 
carne. Negreşit, e o nebunie din partea lor că se îndărăt: 
nicesc a creşte tocmai în nomol unde e mai rău de rândul 
hranei; dar de altă parte, dacă odată ştiu să mănânce frip- 
tură, ce le pasă lor de nămol şi că n'au hrană din pământ. 
Ori cum am întoarce-o, e tot una: silite fiind să crească în 
nomol, au învăţat să mănânce carne; şi învățând odată a 
se hrăni cu carne, le merge bine şi aşă, în nămol. 

Şi nu e minune aşă de mare că pot mistui carnea, câte 
de mare minunea că ştiu să şi-o agonisească. Vorba Româ- 
nului, nu e lucru mare să cheltuești banii,ci e mare lucru 
să-i ştii câștigă. Şi într'adevăr minunate întocmiri au aceste 
plante spre a puteă pune «mâna» — vorba vine — pe o bu- 
căţică de carne. Sunt în America (ei Doamne, iarăşi Ame- 
rica !) plante cum am spus, cu întocmiri şi mai minunate 
decât aceste trei plante din România, deci îşi ştiu prinde 
insectele cu atâta măestrie, încât nu e tâlhar pe lume mai 
isteţ întru aflarea de mijloace de a pungăşi aşă ca ele. Dar, 


(i) Ele sunt mai multe. Dar aceste 3 sunt mai vrednice de luat în seamă. 

cum zic, am să vă vorbesc numai de-ale” noastre, căci des- 
tul sunt de minunate. 

Una dintre acestea e aşă numita latineşte Pinguicula vul- 
garis, pe care o numese în limba noastră cei ce-o cunose 
Foaie-grasă, fiindcă are foi cărnoase şi moi. Ea creşte prin 
locuri umede, prin mlaştini, mai ales pe la munte. Are flori 
albăstrui şi e mititică de tot. Foile ei stau lipite de pământ, 
în chip de rozetă, ca ale pătlaginei. Ele sunt încovoiate pu- 
ţin la margine şi au pe faţa de de-asupra nişte bubuliţe cari 
scot un suc cleios. Insectele mici — musculiţele și gândăceii — 
daca apucă să s'aşeze odată pe frunză, numai scapă cu viaţă. 
Bubuliţele încep numai decât să scoaţă cleiul lor; insectele 
încep să se înece şi se opintesc să fugă spre marginile foii, 
căci n'au putinţa să-și mai desfacă aripele încleite. Dar în- 
dată ce ating marginile foii, toată [oaia par'că învie; mar- 
ginile ei se mişcă, se încovoaie tot mai tare şi împing in- 
secta spre mijlocul foii, care se face acum ca o albie, plină 
de cleiu, şi biata insectă se îneacă fără să aibă nici o pu- 
tinţă de scăpare. După ce moare, bubuliţele scot un suc mis- 
tuitor care topeşte insecta şi o consumă cu totul. Foaia apoi 
se întinde iarăşi şi aşteaptă altă pradă. 

Cu mult mai posnaşe capcană are Oirăfelul bălților. Şi 
aceasta e o plantă mititică, cu flori foarte frumoase, galbene, 
şi creşte prin gropi cu apă. In gropile din lunca Câlniştei 
sub Comana în judeţul Vlaşca se găseşte foarte mult Otrăţel 
de-acesta, El n'are rădăcini şi pluteşte liber pe apă, de aceea 
nici n'ar puteă trăi pe ape curgătoare. 

Frunzele-i sunt tăiate foarte fin, ca nişte aţe. In vârtul 
aţelor e câte o beşicuţă sau câte un burdujel de mărimea 
unui fir de piper care e o adevărată capcană. Anume, fie- 
care burdujel are o deschizătură, prin care insecta poate 
intră înăuntru. Dar să vezi ce minunat e alcătuită deschi- 
zătura ! Are un capac, care se deschide înăuntru, şi e îm- 
prejmuit de vro câţivă perişori. Insecta venind, deschide 
capacul, căci el la cea mai mică atingere să dă în jos şi lasă 
intrare liberă insectei care se ispiteşte să intre în burdujel 
fiindcă dă de un suc dulce înăuntru. Daca sunt mai multe 
insecte, capacul ca un tâlhar ce e, rămâne tot deschis şi le 
lasă pe toate înăuntru, fiindcă insectele ating în umblet pe- 
rişorii şi aceştia dau de ştire capacului să mai aştepte. Dar 
îndată ce-au intrat insectele, capacul sare la loc şi închide 
prada înăuntru. Insectele nu mai pot ieşi, căci capacul nu 
se deschide şi spre:afară, şi pier acolo înecate. In trei patru 
zile ele mor, iar materiile organice ale lor le suge planta 
şi se hrăneşte cu ele. 

Dar este altă plantă care mi se pare mie şi mai nostimă 
în felul cum prinde insectele. Aceasta se numeşte pe lati- 
neşte Drosera rotundifolia, şi româneşte nu ştiu să aibă 

nume (1). Se găseşte numai prin regiunea muntoasă, şi e 
rară. Botanistul Grecescu a aflat'o numai pe Părnaru-mic la 
izvoarele râului Suceava. Această plantă e mai nălticică, şi 
creşte pe fundul umed al mlăştinilor ce se svântă. Foile stau 
în chip de rozetă, lipite de pământ, caşi ale foaiei-grase. Din 
mijlocul foilor es cotoare, cam de-o palmă de lungi,la vârf 
cu flori albe cari se deschid numai pe mare căldură, câte 
2 — 3 ceasuri pe zi. Foile au un picior lung de vro 3— 4 
degete; ele sunt rotunde şi puţin scobite la mijloc ca o al- 
bie. Pe faţa de d'asupra ele au nişte peri roşii cari la mij- 
locul foii sunt mici, iar spre marginea ei se fac tot mai lungi, 
și fiecare are în vârf un cap roşu, aşă că foaia ţi se pare 
c'ar fi plină de ace cu gămălie împlântate într'ânsa. Aceste 
gămălii roşii sunt totdeauna încunjurate de un suc fără co- 
loare, aşă că strălucesc ca nişte diamante, de ţi se pare că 
e rouă. Sucul nu e nici rouă, nici miere, ci un fluid cleios 
ce-l scot gămăliile. Pe foaie găseşti mai totdeauna resturi de 
aripi de insecte, de picioare de musculiţe, rămăşiţe pe cari 
planta nu le-a putut mistui. 

Acum ascultați cu ce dibăcie îşi prinde planta insectele. 
Când vro biata musculiţă, atrasă de roșeaţa gămăliilor şi 
de fluidul acela sclipitor, se aşează pe foaie ca să sugă pă- 
ruta miere, s'a sfârşit cu ea dintr'acea clipită. Perişorii aceia 
cu gămâlii o prind între ei şi no mai lasă. Cum îşi întinde 
caracatiţa picivarele ei şi apucă animalul, aşă fac perişorii. 
Capetele lor se fac dintr'o dată roşii-întunecate, par'că ar 
simţi mânie, şi scot din ele sucul cleios în mare cantitate, 
şi toate se mişcă deodată ca electrisate plecându-se pe par- 
tea unde e insecta, ca şi când ar zice toate deodată: Prin- 
deţi-o! Firişoarele se încovoaie spre foaie ca degetele må- 
nei spre palmă, strângând insecta; cele mai învecinate s'a- 
pleacă şi ele; s'apleacă spre pradă chiar şi cele mai depăr- 
tate, toate sărind într'ajutor, din toate părţile, cât pot ajunge, 
şi nu trec trei secunde şi insecta e prinsă ca de-o sută de 
mâni şi e trasă la mijlocul foii, în albie, şi acolo moare îne- 
cată în sucul adunat dela toate firişoarele. 

După două:trei zile nu mai găseşti din insectă decât păr- 
tile cari nu se pot mistui. Părţile moi au fost mistuite şi 
supte de plantă. Lucrul se întâmplă aşă. Sucul pe care-l scot 
gămăliile după ce-au prins insecta conţine o materie care e 
asemeni sucurilor din stomacul animalelor, au puterea dea 
disolva carnea, o prefac într'un lichid, care începe a circulă 
prin plantă, hrănind'o ca sângele pe animal. Până nu sug 
tot lichidul din albia foii, firişoarele rămân tot plecate cu 
gămăliile spre foaie. Apoi se îndreptează, ca să prindă altă 


(1) Botanistul Porcius zice că prin părțile nordice ale Ardealuiui s'ar 
fi numind Roua-cerului, dar mi se pare ca acest nume e tradus din nem- 
ţeşte Sonneniau (Roua-soarelui). 

insectă. Până nu mistuesc hrana prinsă, nu pot prinde alta 
pe aceeaşi regiune a foii; o insectă nou-venită poate scăpă 
deci, căci firişoarele nu o prind, fiind ocupate cu mistuirea. 
Insă o pot prinde pe altă regiune a foii, căci numai pe-o 
jumătate a foii stau firișoarele plecate pe timpul mistuirii, 
pe cealaltă jumătate stau drepte. Prin urmare ele pot face 
într'aceeași clipită două prăzi, la dreapta şi la stânga foii. 
Când arunci fărămituri de carne de-odată în 4-—5 puncte 
ale foii, firişoarele se mişcă parc'ar fi nebune, când spre-o 
parte, când spre alta, voind să fic şi colo şi colo asupra prăzii, 
și e frumos să vezi ce joc joacă, zăpăcitele de ele. 

Lucrul cel mai vrednic de băgare în seamă este că firi- 
șoarele cunosc carnea, şi nu le poţi păcăli. Bine înţeles ele 
prind nu numai insecte, ci şi carne pe care le-o arunci, bu- 
căţele de albuş de ou copt, sânge închegat. etc. Dar când 
le arunci nisip bunăoară, ori un mototol de hârtie, ori lemn, 
sare, ori altcevă ce nu e de hrană pentru ele, firişoarele fu- 
rioase se reped într'adevăr şi acum să prindă pradă, însă 
abia «o miroase> şi repede se întorc la loc, îndreptându-se 
şi nu mai vreau să ştie nimic de ce e pe foaie. 

Botaniştii au făcut încercări şi dovedesc, că plantele aces- 
tea, când le hrăneşti regulat cu carne, se fac mai grase, mai 
puternice şi produc sămânță mai mare. Când nu le dai carne 
de loc, pier. Prin urmare carnea pentru ele nu e numai o 
variaţie de mâncare, ci hrana lor unică. 

G. Coşbuc. 


TD 


Albinele Lucrătoare. 


ETA 


Ibinele lucrătoare poartă grije de toată gospodăria 

stupului. Viaţa lor e o muncă fără răgaz ; decând 
ies din taguri, şi până la cea din urmă clipă a vi- 
> efei, ele nu contenese un minut din lucru. Albina 
nu ştie să-şi facă o plăcere pentru ea; singurul gând care 
o mână în toate, este acela de a vedeă roiul mergând bine, 
şi de a-şi îmmulțì neamul. La ele nu se ştie ce e ura, ce e 
pizma ori lăcomia, sau una să-şi facă cevă pentru dânsa; 
tot ce se face e numai pentru familia întreagă. Printre albine 
nu se găseşte nici una care să stea fără lucru şi să nu fie 
de folos roiului. Toate aibinele, chiar cele care stau nemiş- 
cate, tot lucrează cevă. Cele cari par mai adormite şi atârnă 
în jos ca o ciorchină, au poate sarcina cea mai grea: ele 
fac ceara, cu care clădesc fagurii. 

Toate lucrările de făcut în stup sunt în seama lor. Ele se 
due şi vin întrun zor, cu miere şi cu polen; cresc puii, ţin 
curăţenia în stup. Albinele lucrătoare sunt cele mai multe 
la număr întrun stup. Numărul lor atârnă de mărimea stu- 

pului şi de rodnicia mătcii. In uleele de sistem vechiu se ri- 
dică la 20—30 mii; pe când în uleele mari, de sistem nou, 
se îmmulţese chiar până la o sută de mii, şi cu cât sunt mai 
multe, cu atâta avem folos mai mare dela ele, mai ales în 
locurile, unde florile se trec repede şi culesul mierei durează 
puţină vreme. 

Lucrările care le cere mersul bun al stupului sunt împăr- 
tite între albine cu o chibzueală cari ne pune în uimire, după 
vârsta lor. In cele dintâi 15 zile ale tinereţii, albinele n'au 
destulă putere să înfrunte greutăţile şi primejdiile culegerii 
mierii. 

De aceea, la această vârstă, ele fac deosebite slujbe în nă- 
untrul stupului. Unele se îndeletnicesc, în stup, cu ţinerea 
curăţeniei, în care nu le pot întrece oamenii; altele dreg stri- 
căciunile ce se fac la faguri, iar altele clădesc faguri noi, 
pregătesc mâncare din miere, polen şi apă şi o împart la 
pui; bat din aripi şi încălzesc ori răcorese stupul, şi grăbesc 
îngroşarea mierii; îngrijesc de matcă, o netezese şi o des- 
miardă. Alte albine tac streajă la urdiniş. 

Ca niște sentinele neadormite se plimbă la gura stupului 
încoace și încolo şi iau seama la tot ce vine de afară. Ele 
priveghează albinele cari intră în stup ; cercetează pe fiecare 
şi m'o lasă să intre, dacă n'o cunoaşte că e din stupul lor. 
Pe hoţi îi descoper mai repede decât poliţia omenească; îi 
scot cu d'a sila afară şi la nevoie îi ucid cu înţepătura. 
Dacă o primejdie mare ameninţă roiul, strajea dă de știre 
şi mii de albine ies întru întâmpinarea vrăjmaşului, pe care 
se năpustesc cu înverşunare; la nevoie se strâng grămadă 
la urdiniş şi astupă intrarea stupului. Inverşunarea cu cari 
dau năvală asupra vrăjmaşului, nu vine din răutatea firii lor. 
Albinele sunt blânde, dar foarte bănuitoare. Orice întâmplare 
deosebită, cum ar fi apropierea unui dușman, pierderea mătcii, 
găsirea unei comori îmbelșugate de hrană şi altele, se lăţe- 
şte printre ele cu repeziciunea fulgerului. Toate lucrările pe 
care le săvârşesc prin înţelegere la olaltă, ne tac să credem 
ca ele au mijloace de a-şi împărtăşi una alteia, gândurile. 

Dela 15-a zi înainte albina tânără iese afară din stup, la lucru ; 
mai întâiu începe să care apă cu care să pregătească mân- 
carea puilor; apoi aleargă pe câmpii ca să aducă polen și 
mai târziu, miere. La bătrâneţe, albina nu mai e destoinică 
să adune miere ; dar nici atunci nu se lasă de lucru:stăpe 
faguri şi ţine căldură puetului. Așă lucrează până în minu- 
tul morţii, care vine de odată, fără boală, fără necazuri. 

Cu cât înaintează în vârstă, albina pierde puterea de a 
îndeplini unele slujbe. Sa băgat de seamă că spre bătră- 
neţe, cu greu ea mai poate să facă ceară şi mai ales să pre- 
gătească mâncare la puet. Pentru stupar, ştiinţa aceasta are 
însemnătatea ei, căci îl lămureşte de ce nue bine să umble 
primăvara la albine, prea de vreme. Prin aceasta se ațâță 

matca a ouă prea mult, pe când aibinele fiind toate bătrâne 
din toamna trecută, n'ar puteă să îndestuleze trebuinţa de 
hrană a unui puet prea numeros. 

Cu vârsta, înfăţişarea albinelor se schimbă. 

Când ies din faguri, sunt cenuşii şi mici la trup; cresc însă 
repede şi vărgile pântecelui devin gălbui. Cu cât se trec 
însă în vârstă, perii pier; trupul se face negricios şi aripele 
se rup pe margini, în urma frecărilor și isbiturilor pe cari 
le îndură albinele, în alergăturile lor pe câmp. 

Felul lor de cârmuire, nu îngădue a hrăni cetăţeni trân- 
davi ori nefolositori. De aceea albina care se întoarce dela 
câmp cu vre-un beteşug, care o face nedestoinică la lu- 
cru, nu e îngăduită a mai trăi. Albinele, fără pic de milă 
o scot şi o aruncă afară din stup. Un nevolnic le-ar cheltui 
agoniseala, fără folos pentru familie. 

Dragostea lor îmbrăţişează familia întreagă, iar nu o sin- 
gură făptură. Cu toate astea, în ele e sădită mila uneia de 
alta. Când vătămăm în stup o albină, la strigătele ei, cele- 
lalte îşi arată dragostea, alergând cu miile s'o răzbune, cu 
o înverşunare fără margini. Ele nu ştiu ce e primejdia şi 
nimic nu le înspăimântă decât doar fumul. 

Afară din stup însă, nu se cunosc şi nu-i pasă uneia de 
alta, pare că nici nu se văd; iar dacă găsesc una moartă, 
îi sug mierea, fără milă, fără şimţire. 

Iuerătoarelele sunt albine de parte femeiască, care se 
nasc şi rămân toată viaţa sterpe. Cu toate astea se întâm- 
plă într'o împrejurare, ca unele din ele să facă ouă, din 
cari se nasc albine. Când şi-au pierdut matca şi nădejdea 
de a-şi mai puteă face alta, unele lucrătoare încep să ouă. 
Din ouăle lor însă nu ies decât trântori. Astfel că silinţa lor 
de a nu-şi pierde neamul, e zadarnică. Albinele ne mai pră- 
sindu-se, se împuţinează repede, până ce roiul piere cu to- 
tul. Stuparul are putință de a cunoaşte când ouăle din fa- 
guri sunt făcute de lucrătoare, fiindcă atunci ouăle sunt 
puse fără rânduială, în căsuţele fagurilor, presărate în toate 
părţile şi uneori chiar mai multe într'o căsuță. 

Viaţa albinelor lucrătoare, e împreunată de o mulţime de 
primejdii, pe cari ele le întâlnesc la tot pasul In drumurile 
ce le fac pe câmp, le prind ploile şi furtunile, cari le rătă- 
cesc, ori le aruncă la pământ. de unde, dacă sunt obosite, 
nu se mai pot ridică. In timpul unei furtuni, un stupar a 
socotit că i-au pierit odată 4.000 albine, numai dintr'un sin- 
gur stup. Alteori albinele sunt prinse şi mâncate de pasări 
sau de unele gângănii; altele își rup aripele sau rămân a- 
găţate prin bălării. Oboselile peste măsură le sleese pute- 
rile şi le scurtează viaţa. Vara, albinele nu trăesc mai mult, 
de 6 săptămâni, pe când primăvara şi toamna, fiind scutite 
de prea multă alergătură, trăese cevă mai mult Intr'o vară 
un roiu îşi primeneşte de 2—3 ori albinele. Un stupar ţinând 

socoteala albinelor, cari mor într'o zi, a găsit la un stup că 
de fiecare sută de albine, pier câte 3—4 pe zi. Prin urmare 
un roiu care ar aveă odată 35.000 de albine, ar pierde în 
ziua întâi 1.200 din ele şi apoi tot câte mai puţine, după nu- 
mărul albinelor rămase. Dacă albinele nu s'ar mai prăsi, 
după 2 luni, roiul n'ar mai rămâne decât cu 500 de albine. 

Numai albinele născute spre sfârşitul verii, au parte să 
se bucure iarna, de agoniseala surorilor lor de mai nainte. 

Silite prin lipsa de flori şi prin asprimea vremii a nu lu- 
cră, aceste albine sunt scutite de oboseli şi de primejdii, de 
aceea viaţa lor e mai lungă, fără să treacă însă de 6 luni. 
Ele trăese până primăvara, când încep iarăşi lucrările lor 
obişnuite. 

Ca să putem află, prin cântăreală, numărul albinelor din- 
trun roiu, e bine să ştim, că 10.000 de albine trag un kilo- 
gram. 

N. Nicolaescu şi G. Stoines 


——— Biti 


POETUL SIHLEANU 


oetul Alexandru Sihleanu s'a născut la anul 
1834, Ianuarie 6 în București. După ce do- 
bândi într'un institut din Capitală cele d'in- 
tâiu noţiuni clasice, plecă la Paris, unde își 
completă studiile, dela anul 1852 până la 1855. 

La 1857 publică un volum de versuri foarte cu- 
noscute azi, sub titlul: «Armonii Intime». Două luni 
după apariţia cărţii, poetul muri de «pustula ma- 
lingnă» (dalac, bubă neagră), luată dela o muscă 
care i s'a pus pe mână. 

El eră fiul lui Z. Sihleanu, proprietarul moşiei 
Sihlele, şi fratele d-nei Elena C. Grădişteanu, care 
în anul 1871 a tipărit ediția a doua a «<Armonii- 
lor Intime», împreună cu o prefață plină de laude, 
a regretatului poet George Creţeanu. Librăria Carol 
Miller a tipărit în «Biblioteca pentru toţi» şi vo- 
lumul lui Sihleanu, aşă că poeziile lui sunt acum în 
mânele tutulor. 

Cum eră poetul? După fotografia ce-a rămas, el 
pare voinic, viciu, cu ochii mari, strălucitori, oa- 
cheș, cu obrajii plini şi de un caracter foarte bun. 
Creţeanu zice despre el: «Cine cunoscând acest june 

dotat de toate grațiile figurei, ale spiritului, şi ale 
inimei, plin de foc, de viaţă, și de sănătate, ar fi 
putut crede că va fi secerat așă de repede? Abia 
douăzeci şi trei de ani numără junele poet...» 
Sonetul I e un fel de profetisare ce face asupra sa: 


Peste țărmuri depărtate 
Vezi tu râul călător 
Cum îu valuri turburate 
Se aruncă din izvor? 


Pe-a lui maluri singurate 
Vezi cum vântul mugitor 
Mişcă trestia şi-o bate 
Şuerând încetişor ? 

Râu'i viaţa'mi sbuciumată 
Şi-acea trestie mişcată 
E-al meu suflet dureros. 


Viitorul ce m'aşteaptă, 
E pustia cea deşartă 
După malul nisipos. 


Sihleanu aveă și nota satirică, şi dac'ar fi trăit, 
ar fi rămas după urma lui lucruri minunate. 

In bucata XXVI întitulată «Cişmegiul», după ce 
descrie cum eră grădina pe la 1857,apoi zice: 


«Astăzi este randevuul unde vezi că se 'ntâlnese 
Feluri, feluri de fiinţe ce s'amestec, se lovesc. 
Cişmegiul e plimbarea unde fără nici-o plată 

Mii de oameni fără treabă merg cu gura tot căscată. 
Aci rochia de lână şi turbanul de tulpan 

Se atinge de mătasea dela doamna de Lenfant; 
Surtucelul plin de pe:e dela Moise jidanul 

E şi el de o potrivă cu talmaua şi raglanul 

Ce eroi cu iscusinţă gråsuliul Coulouvrin (1). 

Unui june ce te 'mbată de parfumul lui Guerlin... 


Scopul lui Sihleanu în această bucată e să râză 
de giubeliii paraponisiţi cari se temeau că tinerii 
cu studii din străinătate le va luă pentru totdeauna 
locurile. La o masă din Cișmegiu unul perorează 


«Dar mai vrednic de vedere "i acea masă mult vestită 
Unde vine de s'aşează lumea paraponisită. 


(1) Un croitor din Bucureşti N. R. 

Auzisem de prin lume că din zori până ’n noptat 
Imprejurul ei s'adună nelipsit şi regulat, 

Câţivă oameni jalnici care bând pe ceas zece cafele 
Şi trăind într'un fum veşnic de ciubuc şi narghilele, 
Unul altuia se vaită, văreând lacrămi înfocate, 

Că nu au chiverniseală, şi că slujbele sunt date 

Tot la oameni fără merit ce nu ştiu a profită 

De foloasele frumoase ce o slujbă poate da.» 


Giubeliui după ce critică tot, şade jos în admi- 
raţia colegilor săi. Dar... 


«Timpul curse.—Trecând iară prin cel loc de duioșie 
O! surpriză neașteptată! Masa lor eră pustie! 
Intrebaiu..,.. mi se răspunse că cei paraponisiţi 
Astăzi şed la alte mese, şi sunt parigorisiţi.» 
D. Teleor. 
Sti Pata 


Cum trebuiesc făcute arăturile 


iriştele şi orice ogor după care s'a cules fructul 
(rodul) niciodată nu trebuiesc lăsate neîntoarse, 
ci totdeauna după seceră, trebuie de îndată să 

- se are, pentru prima dată mai uşor—de 8—10 
c. m.— pentru a îngropă sub brazdă toate paele, înlesnin- 
du-le putrezirea prin umezeala şi căldura de toamnă, care 
nu mai poate fi aceiaşi iarna, precum şi sămânța de burueni, 
care pusă prin arătură în bune condițiuni cu căldura, ume- 
zeala şi aerul, răsare uşor şi se poate stârpi cu desăvârşire, 
prin o arătură adâncă de toamnă. 

Dacă boalele la grâu, orz, secară etc, ca rugina, pârlirea 
(mana), se întind din ce în ce mai mult, este că sămânţa acestor 
boale (toţi sporii ciupercilor) rămân până primăvara d'asupra 
miriștei — pe pae —neatinse şi atunci ori cât ar fi de adânc 
îngropate sub brazdă, având condițiuni prielnice, adică aer, 
umezeală şi căldură,'se înmulţesc îngrozitor, pe când dacă 
toamna ar fi fost împrăştiate sub arătură, s'ar simţi foarte 
puţin stricăciunea acestor boale. 

Dela lăţimea brazdelor dintr'o arătură, atârnă mult mărun- 
țirea pământului. Astfel pe un pământ clisos (argilos) brazdele 
trebuiesc trase în lăţime de 15—20 c.m., pe pământ puţin 
mai uşor (fraged) de 20—25 c.m., iar pe un pământ nişipos 
şi peste 25 c.m. 

Adâncimea brazdelor faţă cu lăţimea, trebuie să stea tot- 
deauna în proporţie de 2 la 3, căci numai aşa brazdele se 
răstoarnă uşor şi grăpatul are în deajuns folos. 

Când brazdele să tae într'o grosime nepotrivită cu lăţi- 
mea, ele cad în dungă, grapa ori de câte ori ar trece peste 
ele rămâne fără folos şi buruenile cari totdeauna rămân 

între brazdele lipite, sunt neatinse de grapă, și nici pământul 
nu se mărunţeşte. 

Trebuie ţinut seamă totdeauna ca brazdele să aibă pro- 
porţiunea amintită mai sus—de 2 la 3—„, între adâncime 
şi lăţimea lor, și să cadă în urma plugului în aşa fel, ca 
să facă cu orizontul un unghiu de 45 grade (adică cam ju- 
mătate şi mai mult de jumătate culcate în jos la căderea 
lor), căci numai așă pământul se amestecă bine în urma 
grapei şi rădăcinile de burueni se scot cu dinţii grapei. 

lu totdeauna trebuie să mai ţinem seamă de felul şi in- 
clinaţiunea pământului, de puterea ce are, mai mult sau mai 
puţin de a ține deasupra apa sau a o strecură în jos, pentru 
a face arăturile în straturi despărțite prin câte un şanţ care 
să servească de canal pentru scurgerea prisosului de apă 
(drenaj). l 

Astfel avem pămănturi umede şi clisoase (argiloase) cari 
nu lasă apa să treacă în jos; aceste pământuri trebuiesc 
numai decât arate în straturi ridicate, iar între straturi să 
fie totdeauna câte un şanţ care să aibă o scurgere la un 
capăt al ogorului, sau când ogorul este prea întins să se 
facă pe mijlocul său un șanț mai mare, în care să se scurgă 
toate şanţurile dintre straturi (răzoare) şi căruia să i-se dea 
o scurgere, căci numai aşă prisosul de apă care în toate 
primăverile pluteşte pe deasupra ogoarelor, se va scurge în 
grabă şi se va înlesni începerea lucrului. 

Lăţimea şi înalțimea straturilor este totdeauna supusă în- 
clinaţiunilor şi felului pământului de a ţine apa în el. 

Ogoarele după colini (dealuri) înalte, lasă apa mai repede 
să se scurgă şi astfel pe ele trebuiesc făcute straturi mai 
late şi şanţuri mai rari, pe când ogoarele de pe şesn'au 
nici o înclinaţiune spre a se scurge apa, şi pe ele trebuiesc 
făcute straturi şi şanţuri mai dese. 

Nu sunt de ajuns numai șanțurile cari despart straturile, 
ci trebuiesc făcute şi alte şanţuri, cari să treacă peste stra- 
turi şi în a căror apropiere sau depărtare unele de altele 
iarăşi trebuie să ținem seama de apa ce au să primească. 

Pe pământurile nisipoase trebuiesc mai late straturile şi 
mai rari șanțurile. l 

Intr'o climă umedă (partea țării ploiasă), trebuiesc făcute 
totdeauna straturile cu şanţurile lor mai dese, iar într'o 
climă uscată (lipsită de ploi) trebuiesc mai întinse straturile 
căci se păstrează bine umezeala. 

Când pământul este a se ară uumai de 8—10 c. m., este 
nimerit ca să se are în straturi cât se poate de înguste, de 
oare ce pământul cel bun se strânge din două părţi pe un 
strat şi este foarte priincios rodirei. 

Pe lângă că straturile au darul preţios de a scurge ogoa- 
rele de apă (a le drenă), ne mai aduc şi alte foloase destul 
de însemnate: 

1) Primăvara în timpuri ploioase şi în urma topirei ză- 
pezilor, nici odată nu va putrezi pe straturi o sămănătură, 
cum se întâmplă adesea ori pe ogoarele fără scurgere. 

2) Niciodată nu degeră sămănăturile de toamnă de pe 
ogoarele arate în straturi. 

3) Semănăturile păioase nu cad aşă uşor pe ogoarele a- 
rate în straturi, căci lumina, căldura şi aerul pătrund prin- 
tre toate firele de o potrivă şi întăresc paiul. 

4) Ogoarele de pe înălţimi, arate în straturi, nu îşi pierd 
de pe scoarță ţărâna, care este cea mai bogată în părţi hră- 
nitoare, şi care totdeauna este târâtă de ape în văi, acolo 
unde nu are nici un stăvilar. Straturile făcute pe înălţimi 
țin loc de stăvilar ţărânei mărunte, căci curentul (valurile) 
de apă este slăbit de şanţuri şi aceasta este de mare folos 
pentru bucate. 

5) Din multe cercetări ce le-am făcut nu numai pe ogoa- 
rele ţărei noastre, dar şi pe ogoarele plugarilor din Buco- 
vina, Transilvania şi Ungaria, se adevereşte faptul că toate 
bucatele ce cresc pe un pământ umed, sunt mai mult atinse 
de rugină şi diferite ciuperci, pe când sămănăturile de pe 
locuri mai uscate sunt adăpostite mai mult de aceste boale 
şi acest fapt n’il adevereşte şi ştiinţa care ne spune că mi- 
croorganismele (cari dau loc la boale) găsesc un loc priincios 
numai acolo unde găsesc multă umezeală şi nu mai au așă 
multă putere, unde este locul uscat şi bine aerisit. 

6) Fructul (rodul) cules de pe un ogor uscat este mult mai 
sănătos, mult mai greu şi deci are mai multă valoare. 

Ogoarele arate în straturi se fac de către plugari înţelepţi 
şi este de o deosebită trebuinţă a aruncă sămânța de o po- 
trivă pe toate straturile şi tot aşă şi gunoiul. Apoi plugarul 
trebuie să işi cunoască bine felul pământului său şi puterea 
de a ţine apa deasupra, precum şi aceea dea o scurge în jos. 

Practica a dovedit că pe ogoarele arate în straturi toamna, 
se poate semănă mai târziu cu 15 zile, decât pe câmpuri a- 
rate întins, iar primăvara bucatele se deştoaptă din somnul 
de iarnă cu 8 zile mai înaintea calor de pe câmpurile arate 
întins, şi aceasta se explică prin faptul că în pământurile 
umede nu poate pătrunde uşor căldura și aerul, pânâce nu 
s'a scurs mai întâi apa. 

Pământurile grele, clisoase, (argiloase) pentru a le aduce 
în stare de a da roade multe, trebuie mai întâi a le mă- 
runţi bine, căci numai aşă vor păstră umezeala şi cum ele 
sunt de bogate, ne vor da roade din belşug; însă acest dar, 
nu se poate căpătă decât prin 3—4 arături. 

Când un ogor trebuie arat de 3—4 ori, totdeauna dela o 
arătură până la alta, să treacă cel puţin 4 săptămâni, timp 
în care umezeala şi căldura să lucreze la dospirea pământului 
şi nici o dată n'ar fi înţelept să facem numai decât o ară- 
tură după alta. Astfel de ogoare, cari sunt cele mai roditoare 
se pot face după trifoişte sau în prilogire. 

Gh. Manolescu. 

Oraşul Tokio 


)olio e cel mai de seamă oraș japonez. Numărul locuito- 

rilor săi nu se poate şti cu exactitate. Cei mai mulți 
călători și geografi socotesc numărul lor la 2 milioane; 
în realitate însă nu poate săaibă decât cel mult 800.000, 
s orașul însă are o întindere uriaşă. 

Casele sunt toate mici şi prevăzute cu o curte mică sau o 
grădiniţă de lori; în schimb sunt o mulţime de parcuri pu- 
blice şi sfiinte (în jurul templelor). Insuşi palatul Stro, locuința 
Micadului, se află în centrul orașului şi ocupă un teren vast. 
Palatul e despărţit de restul orașului prin două ziduri înalte, 
concetrice, înconjurate şi acestea de şanţuri adânci în care curge 
un râuleț. Dealungul ţărmurilor râuleţului cresc conilere cu 
trunchiu luciu şi ramuri în formă de zig-zag, cari târându-se pe 
ziduri, dau ținutului o înfăţişare ciudată şi caracteristică ţinu- 
turilor japoneze. Zidul din lăuntru apără clădirile şi grădinile 
imperiale ; în jurul lui se întind locuri mari nelocuite și de- 
şerte, tăiate de drumuri fără sfârşit. Acestea servesc de căi de 
comunicaţie cu orașul; dealungul lor se ridică nişte clădiri vechi 
yaşehi, prelăcute în ministere şi cazarme. Terenurile acestea în- 
tinse servesc drept câmpuri de manevre. In mahalale casele sunt 
împrăștiate peste câmpuri; în cartierele mai importante, dim po- 
trivă, casele sunt aşă zicând zidite una peste cealaltă și în fie- 
care e câte-o prăvălie. Orașul e împărţit .în cartiere şi acestea 
în cercuri mai mici numite c%o. Uliţele n'au nume, ci se amin: 
tesc cu numele cercului (cko) în care se află. D'asemenea şi 
casele sunt numerotate după locul ce-l ocupă în cko, şi nu în 
uliţa lor. 

Oraşul Tokio e foarte răzleţ; originalitatea i-o dau însă mul- 
țimea de canaluri ce se încrucişează în toate direcţiile şi for- 
meuză o reţea de irigaţiune complicată. Izvorul principal al 
canalurilor e apa bogată a râului Ogawa. Deasupra uliţilor, în 
multe locuri, se ridică poduri de lemn foarte înalte. De pe aceste 
poduri omul.ușor poate coprinde cu ochii încântătoarea deltă de 
canaluri, care lormează, așa zicând, unicul mijloc de transport 
comercial. 

Peste zi, stradele sunt foarte animate, și înfăţişarea lor e pe 
cât de ciudată, pe atât de interesantă. Trotuarele sunt rele de tot. 
In gura unei strade se ivesc deodată oameni în fuga mare, cari 
abiă răsuflând, prin strigăte încearcă să deschiză prin mulţime 
cale pentru o trăsură europeană trăsă de cai şi purtând vre-un 
prinţ sau alt demnitar înnalt. 

De cealaltă parte soseşte în galop un otiţer de cavalerie urmat 
de servitorul său pe jos. Comercianţii așezați în faţa dughe- 
nelor, salută cu umilinţă trecătorii, şi le zâmbese în fel şi 
chip, în nădejdea că vor intră la ei. Alţii îşi poartă marfa în 

coşuri atârnate de capetele unui baston pus peste umere. Cu 
strigăte îşi laudă mărlurile de tot soiul, mai ales însă comestibile. 

In mijlocul acestei învălmășeli, o ciurdă de copii, băieţi şi 
fete, un adevărat vârtej viu, dau năvală de odată în stradă... fiecare 
dă drumul câte unui balaur de hârtie, împiedecă circulaţia, se 
strecoară printre trăsuri, lără să le pese de strigătele vizitiilor 
cari numai cu nevoie mare pot opri caii să nu-i calce. Un sergent 
bătrân, cu aeier grav, încearcă să restabilească ordinea, amenin- 
țând lumea asta de copii cu bastonașul său scurt. Aici o ceată de 
fete tinere şi vesele intră în atelierul lor. Incă de departe se aude 
râsul lor vioiu, convorbirea lor veselă. Colo nişte studenţi vreau 
să pară serioşi, şi păşesc ca nişte moşnegi, târâind zgomotos 
ghetele lor de lemn peste trotuarul de piatră. Într'un alt colţ 
se naşte o învălmășeală. Roata unei jînricht (un tel de trăsură) 
s'a frânt, intrând în osia de fer a unui tramvai. Această întâm- 
plare, oprește o clipă pe lumea trecătoare. 

Casele din faţadă sunt apărate împotriva ochilor trecătorilor 
prin un zid de pământ acoperit de scânduri, sau de un gard. 
O ușă adese-ori aşă de joasă, în cât numai plecându-te poţi in- 
tră, comunică cu interiorul. Sala d'intâiu în care intri e de o- 
bicei mare și serveşte de sală comună şi pentru întruniri. La cei 
bogaţi sala asta e un fel de vestibul pentru servitorime, la cei 
săraci de tot, este bucătărie. Fiecare casă are o curte sau o 
grădiniţă îngustă ; ; această grădiniţă, demnă de ţara Liliputanilor, 
are în mijlocul ei un bazin sau chiar numai un simplu vas de apă, 
în care înnoată nişte peşti mărunți de culoare albă-roşie, având 
niște aripioare umflate şi străvezii Inconjuraţi de aceste ari- 
pioare, peştii ți se par niște sticluțe de gelatină cu un sâmbure 
negru în ele. 

Imbrăcămintea odăilor e simplă ; în casele mai bogate pereţii 
sunt acoperiţi de kakemonosuri, nişte tablouri japoneze de hår- 
tie sau trestie, lungi și inguste; un mic dulap serveşte pentru 
păstrarea hainelor. Jarna în mijlocul salei se aşează un şibachi, 
un fel de cutie de lemn dreptunghiulară și cel mult de 50 c.m., 
de lungă. In cutia asta, umplută cu cenuşă caldă, licăreşte ici 
colea câte un cărbune aprins, silinduse parcă a lene să încăl- 
zească odaia şi mai cu seamă ibricul cu apă pentru ceaiu. Ici 
colea mai zăreşti și nişte mărunţişuri, sau mai des câte un ghi- 
veciu, în cari îşi tânjeşte viața un arboraş ciudat fără frunze 
şi acoperit de flori. Japonezii iubesc din cale alară acest soiu 
de plante. 

Cu toate că pe deosebitele insule japoneze temperatura variază 
peste măsură, casele sunt pretutindenea în acelaş fel construite ; 
materialul întrebuințat este lemnul, paele şi hârtia. La un mij- 
loc mai bun de încălzire nu se gândeşte nimeni. 

Desele cutremure de pământ îi împiedică să-şi construiască 
clădiri solide şi-i silesc să locuiască în case mici, uşoare și mlă- 
dioase. 

Aici îşi găseşte esplicarea și faptul că toate casele au numai 

un singur cat. Patru stâlpi sprijinesc un acoperiş de paie sau 
de plante mărunte la câmpie, de cărămizi sau chiar de tinichea 
in oraşele mari. 

Prăvăliile lor în genere sunt mici; dar în Tolio şi Yocohama 
se găsesc şi magazii mari ca bazarele noastre. Magaziile astea au 
două caturi construite în stil european. O lumină trumoasă de 
lampioane arată trecătorilor intrarea. Intrat odată, eşti silit să 
faci nenumărate ocoluri, să urci, să cubori şi să vezi astfel, în- 
treaga expoziţie de obiecte, până ajungi la uşa de ieşire. 

Otilia de Cozmuţa. 
EX — 


G învăţătoare model 


nvăţătoarele şi învățătorii noştri sunt nişte 
2], soldaţi pregătiţi şi trimişi ca să lupte prin 
i] satele depărtate împotriva celui mai mare 
Z 3; dușman al ţării, împotriva neștiinței; şi aceia 
dintre ei, care cad pe câmpul de luptă tăcân- 
du-şi datoria cu sfinţenie, sunt vrednici ca numele 
lor să fie cunoscut şi pomenit de toţi cu cinste şi 
cu laudă. 

O astfel de învăţătoare a fost d-ra Ana Stan. 

Ca elevă la secţia normală a Azilul «Elena Doamna» 
se numără printre elevele cele mai cu minte şi mai 
silitoare. Pe la sfârşitul anului şcolar 1902 — 1903, 
luându-şi diploma „li capacitate, fu numită învăţă- 
toare în comuna Păuşeşti-Otăsău (jud. Vâlcea). 

Intr'una din zilele primăverii trecute (1904), se 
răspândește prin Asil vestea că d-șoara Ana Stan 
a murit. 

Această ştire a produs în şcoală o uimire generală. 

«Ana Stan ?..., (se întrebau toţi). Eleva ceea voi- 
nică, plină de sănătate, şi atât de bună şi de în- 
teligentă, a murit... Când ?... Cum ?... Ce fel?... 

Dar la întrebările acestea nimenea nu putea să 
dea vre un răspuns. 

O altă elevă, dintre cele ce se află încă în Asil, 
rugă atunci printr'o scrisoare pe învățătorul diri- 
ginte al şcoalei din Păuşeşti, ca să-i scrie cu dea- 
mănuntul tot ce știe despre sfârşitul sărmanei Ana 
Stan. 

Iată câtevă părţi din amănunţitul răspuns al 
d-lui diriginte Toma Stăpânoiu: 


... «Mi-adue aminte, ziua de 9 Sept. 1903... 

... «Am intrat în clasă. Aci, alături de-o nevastă din sat văd pe 
Domnișoara, care mi-se recomandă (Ana Stan). Figură imposantă, 
dar cu aerul timid al unui felev de școală..... Am intrebat-o, 
unde are de gând să stea ?.. Mi-a răspuns că nu ştie, că financiar 
stă foarte rău, că a avut bilet de tren gratis, şi că ware asupră-şi 
decât 6 lei... 

... «Mi-am adus aminte, că aici în sat este o cucoană bătrână, 
văduvă şi oarecum, bogată. Am dus-o acolo, am rugat pe cu- 
coană ca s'o primească, și a primit-o.... 

«A făcut apoi (D-şoara Stan) un imprumut de 60 de lei la 
banca populară din sat, pe care i-a trimis bunicd-si ca să vină 
aici..... A venit bătrâna... şi (după câtăvă vreme) a adus, tot 
cu cheltuiala bietei Domnișoare, şi pe bătrân. S'a instalat la şcoală 
unde aveă locuinţă şi lemne de foc gratis... Domnișoara nu mai 
eră tristă, so făcuse veselă, comunicativă..... 

... «cÀ venit timpul să mergem la conferința cercului, la Mo- 
nastirea dintr'un lemn. Am întrebat-o, dacă poate merge călare 
şi dânsa mi-a răspuns că de şi n'a căâlărit nici odată, dar 
merge. I-am dat un cal blând, i-am ajutat să încalece şi am ple- 
cat, împreună cu alţi învăţători. Pe drum a început a ploua şi 
ne-a plouat până la Monastire.... La masa ce a dat-o învăţăto- 
rul de acolo, căută să fie mereu veselă, dar se cunoştea că cu 
greu îşi stpâneşte tremuratul.... Acasă, a spus nevestei mele şi 
bunicilor săi că a petrecut bine, dar a rămas cu o tuse, de care 
ma scăpat decât în cimitir. ... 

„.„.„«Arătă voinică, cra tot veselă. .. Mergea la fiecare conferință 
a cercului... Dânsa făce toate procesele verbale ale conferințe- 
lort da ac 

«Pe fetele mele le priveă ca pe surorile ei şi le învăţă la lucru. 
Celor două mici le-a croit şi le-a cusut rochițe frumoase, ce le 
au şi acum. Mă doare inima când le văd... 

«Apoi nevastă-mea, când aveă vr'o ne'nţelegere cu mine se 
jăluiă la dânsa, şi dânsa ne da povefe, ca o bătrână. Nu se 
ducea în sat, decât la cucoana cea bătrână şi la noi... Veniau 
însă mulţi la dânsa şi o invitau; dar ştia în totdeauna să se. 
scuze. Picta aşa de frumos, cum n'am văzut. Îşi scria caetul de 
pregătire cu planurile pentru fie-ce zi... și ce frumos îl seria /.. 

... sAm dat serbări şcolare, la a căror aranjare se pricepea 
de minune. A preparat pentru sărbătorile crăciunului «Visul 
României», care a avut un succes strălucit. Inimă de peatră să 
fi avut cine-vă, și tot se mișcă, când o vedea bolnavă cum erà 
câtă osteneală îşi dedea, ca lotul să iasă bine. Tofi învăţători 
dimprejur o stimau şi au felicitat-o de resultat.... 

«Pe zi ce trecea însă blestemata de boală progresa. Eu îi zi- 
ceam D-șoarei să mergem la doctor, şi dânsa zicea că nu merge 
până nu-şi va plăti datoriile. O rugam să lase datoria dela banca 
populară, că-i amân eu termenul și pentru doi ani. Nu vrea; 
vrea să ştie că w'are polije semnate de dânsa. Cum tremură când 
a semnat polița!.. şi cât eră de veselă, când şi-a luat-o înapoi! 

«In fine, când şi-a luat leafa pe Ianuarie (pe la 10 Fevruarie), 
am mers la doctor... L'am întrebat pe doctor..... şi el mi-a spus 
ca să'mi despart fetele de dânsa... Dar eu nu i-am spus ei aceasta, 
ci i-am spus că mi-a zis doctorul că se face bine... A luat doc- 
torii şi am venit acasă... După trei zile a început să scuipe 
sânge... . Am seris doctorului, care mi-a răspuns s'o trimetem 
îndată la spital. Am trimis'o în Bucuresti la Filantropia.. . In 
fiecare scrisoare îmi spuneă cë se simte bine şi că în cur ând are 
SĂ VNA... 

«In Dumineca Floriilor am avut conferință... Când am sosit 
acasă seara inserat, am auzit că a venit D-ṣşoara; şi dimineață 
m'am dus s'o văd.... Ce schimbare! Ce uitătură speriată !. 

—«Tată !.. tată!.» (se deprinsese a mă numi «tată») <-M'am 
făcut bine !.» 

Pe mine mau podidit lacrămile... Joi a murit. Si Sâmbătă am 
înmormântat'o lângă copiii mei, ce îi am în cimitirul satului. . 

«Nu voiu uită-nici odată spir itul pătrunzător, caracterul inda- 
torilor şi înfăţişarea mândră ce aveà... Invăţătorii cercului au 
contribuit şi i-am făcut o cruce de peatră. I-am scris pe cruce: 


« Dacă *n douăzeci de toamne 
Zi senină n'am avut....> 


cântecul ce-i plăcea...» 

Până aci d-l diriginte, Toma Stăpânoiu. 

Mai e nevoie să adaug cevă ?... Voiu adăogă nu- 
mai câtevă cuvinte. 

Din amănuntele citate mai sus se vede lămurit 
cine eră d-şoara Ana Stan, ce caracter nobil aveă, 
şi cu cât devotament căută să-și înplinească toate 
datoriile. 

Viaţa ei də educatoare a poporului a fost scurtă, 
abiă de câtevă luni; dar prin felul cum a căutat a-și 
împlini chemarea i în acest timp, ea poate sluji drept 
model tutulor. Dovisa-i eră: Datoria mai pre sus 
de toate. 

Am scris întru amintirea ei aceste câtevă rân- 
duri, pentru că—după cum ziceam la început: — 
soldatul care cade pe câmpul de luptă făcându- -şi 
datoria cu sfințenie, este vrednic ca numele lui să 
fie cunoscut şi pomenit de tofi cu cinste şi cu laudă, 

P. Dulfu. 


— Nu poți fi şi cu slănina în cămară, Şi cu varza 
grasă în oală. 

fost Rector ul Seminariului - Veniumin. dela 1860-— 1£63. 

Starea udometrică și agricolă a României 


La finele lunei Septemvrie 1904, st. u. 


In această lună au fost două perioade ploioase: dela 4 la 8 şi 
dela 17 la 23. Ploile au fost generale în toată ţara; în Moldova 
şi în partea estică a Munteniei, foarte abundente. Dela 4 la 6și 
dela 17 la 19 au fost, mai cu deosebire, ploile cele mai mari; pe 
unele locuri s'au obţinut cantităţi zilnice dela 50 la 100 mm. de 
apă, producând pe alocuri chiar inundaţiuni şi stricăciuni. 

Totalul apei din cursul acestei luni a fost, în mijlociu, aproxi- 
mativ de 133 mm. pe când valoarea sa normală este numai de 
39 mm.; această lună a fost, prin urmare, excesiv de ploioasă. 
Ea este cea mai ploioasă dintre toate lunile Septemvrie dela 1891 
încoace, de când studiem ploaia în România. La Bucureşti, unde 
se fac observaţiuni udometrice de 41 de ani, n'a mai căzut nici- 
odată in Septemvrie, o așă de mare cantitate de apă. 

Moldova a avut cele mai abundente ploi, în general peste 150 
mm.; Oltenia și Dobrogea, numai câte 100 mm. 

In toate districtele, afară de Mehedinţi, Gorj şi Dolj, cantită- 
ţile mijlocii de apă au depăşit 100 mm.; în Argeș, R.-Sărat, Ba- 
cău şi Neamţu, ele au variat între 180 și 200 mm. 

Cu toată abundența neobicinuită a ploilor, din cursul acestei 
luni, totuși n'am ajuns încă la valoarea normală a precipitaţiu- 
nilor. Intr'adevăr cantitatea totală de apă căzută pe suprafaţa 
României în ultimele 15 luni (dela Iulie 1903 până la flnele lui 
Septemvrie 1904) este aproximativ de 546 mm., pe câtă vreme 
normala este de 755 mm. şi prin urmare precipitaţiunile obţi- 
nute nu reprezintă decât 720, din valoarea normală. Cu toate 
acestea, ploile din această lună, au produs o îmbunătăţire foarte 
simţitoare, în starea udometrică, căci deficitul de apă care în 
luna precedentă eră de 43%, s'a redus acum la 28%. 

Nici întrun district, cantitatea totală de apă, adunătă în ulti- 
mele 15 luni, nu numai ca n'a întrecut valoarea normală, dar 
nici n'a atins-o. 

Să notăm însă, că în anul secetos 1894, cantitatea totală de 
apă obţinută dela Iulie 1803, până la Septemvrie anul următor, 
a fost mai mică ca acum , căci atunci nu se strânsese, decât nu- 
mai 496 mm. 

Volumele de apă ale râurilor, pârâurilor şi lacurilor s'au mă- 
rit în mod simţitor; totuşi nivelul lor, n'a ajuns pe cel normal 
epocei corespunzătoare. 

Unele râuri s'au revărsat, din cauza ploilor repezi şi abun- 
dente, cari au mărit mult nivelul apelor. 

Umezeala în urma ploilor, a pătruns în pământ până la 50 
em. şi mai mult. 

Din cauza zăpezei ce a căzut în zilele de 18 şi 19, în regiunea 
muntoasă şi în nordul Moldovei, timpul s'a răcit simţitor pre- 
tutindeni, aşă că temperatura mijlocie a acestei luni în întreaga 
ţară, a fost cu aproape 2° mai coborâtă ca valoarea normală, ceia 
ce rar se întâmplă în Septemvrie. Din această cauză precum şi 
aceia a ploilor ce au mai urmat, vitele în Moldova au suferit foarte 
mult : în multe părţi din nordul său au fost numeroase cazuri 
mortale. 

După încetarea ploilor timpul s'a încălzit binişor deşi nopţile 
au continuat a fi reci. In mai multe nopţi de arândul s'a notat 
brumă în mare parte a Moldovei şi chiar pe alocuri în Muntenia. 

In ultimul nostru Buletin, vorbim de situaţiunea agricolă la 
finele lui August 1904, conchidem: 

«Ploile dela sfâşitul acestei luni şi acele foarte abondente din 
«prima decadă a lui Septemvrie vor fi de mare folos păşunelor 
«și fâneţelor, dar mai cu deosebire semănăturilor de toamnă, pen- 
«tru viitorul an agricol». 

Cantitatea extra ordinară de apă ce a căzut în cursul acestei 
luni deși a confirmat această părere, totuși în multe părți ea a 
produs şi unele pagube. 

Porumburile cari în unele părţi scăpaseră de secetă şi erau gata 
a se culege, s'au muiat din cauza prea multor ploi, iar unile s'au 
„negrit şi chiar au încolţit pe ştiuleţi; chiar acolo unde ele n'au 
suferit asemeni stricăciuni, vor avea trebuinţă de multă căldură 
pentru a se uscă. Porumburile mai târzii cari se îndreptaseră 
puţin după ploile din luna precedentă, acum au început a vegetă 
diu nou şi au dat chiar păpuşi. In unile părţi a răsărit sămânţa 
de porumb pusă în primăvară şi care din cauza uscăciunii n'a 
putut germinà, 

In definitiv ploile din această lună au mai stricat şi din puţi- 
nile porumburi, pe acolo unde se sperăa se obţine câte cevă. 

In multe localităţi porumburile s'au cules încă dela începutul 
lunei deși nu erau pe deplin coapte; pe alocuri ele se culeg și 
acum. 

Nutreţurile şi cerealele ce se găseau în clăi, șire sau în girezi, 
fiind preă afânate, au fost mult pătrunse de ploi, încât mai în 
toate părţile fânul și paele s'au mucigăit, iar cerealele chiar au 
încolțit. 

Câmpiile au înverzit ca şi în primăvară; iarba după păşiuni 
şi fânețe, care până acum erà arsă, a crescut, în cursul acestei 
luni, cu o vigoare extraordinară. Vitele găsesc acum ce paşte în 
de ajuns, şi în condițiuni normale de temperatură, vor avea hrana 
mai mult timp. 

Lucernierile şi trifoiştele sunt aproape de a da o nouă coasă; 
asemeni meiurile şi mohoarele cari au fost semănate în August. 

Semănăturile de rapiţă, grâu, secară şi orz, făcute la începu- 
tul lunei, favorizate de zilele calde, şi de ploile din prima sa ju- 
mătate, au germinat și răsărit foarte repede. Toate aceste plante 
sunt acum viguroase și au îuceput a întrăţi.In unele părţi va 
fi nevoe chiar de a se paşte cerealele. Semănăturile din ultima 
decadă, cu tot timpul rece ce a fost, au răsărit bine şi se des- 
voltă repede. 

Ogoarele și arăturile de toamnă s'au făcut pretutindeni cu multă 
înlesnire, umezeala fiind pătrunsă la adâncimi destul de mari. 
Ele continuă încă. 

Sfeclele de zahăr şi de nutreţ precum și zarzavaturile s'au dez- 
voltat foarte mult în urma ploilor, aşă că se așteaptă o produc- 
iune malţumitoare. 

Arborilor, arbuştilor și pomilor roditori, cărora le căzuse frunza 
încă din August; în această lună, le-a dat frunze noi; la unile 
specii ele sunt destul de mari. Unii meri, pruni, curcoduși, cireși, 
castani sălbatici și pe alocuri liliacul au înflorit pentru a doua 

oară. Chiar frunzele vechi s'au mai înverzit şi s'au mai mărit. 
Dintre fructe s'au copt gutuile, merele, perile şi prunile tomna- 
tice. 

Intreaga vegctațiune s'a înveselit și se prezintă acum ca și în 
toiul primăverei. 

Viile nu au fost toemai favorizate de ploile din cursul acestei 
luni, căci strugurii fiind aproape copţi, au crăpat și în multe 
părţi s'a cam stricat. Culesul viilor s'a început mai de timpu- 
riu ca de obiceiu. Ploile din urmă au produs stricăciuni prin des- 
xădăcinare la multe vii după coaste in Moldova şi în Dobrogea. 


Directorul Institutului Meteorologic, 


St. C. Hepites. 
a m 


Activitatea societăţii „Steaua“ 


Dela întemeiere şi până acum, Societatea a tipărit în broșuri 
decâte 90—126 pagine, următoarele lucrări: 

No. 1. Din Tara Basarabilor, de G. Coşbuc.— Rezumat al 
Istoriei noastre naţionale dela colonizarea Dacilor până la răs- 
boiul pentru neatârnare din 1877—78. 

No. 2. Foloasele învățăturii, de P. Dulfu. — Descrierea 
stării de azi a sătenilor noștri în asemănare cu a celor de prin 
țările apusene şi mijloacele de îndreptare. 

No. 3. Minunea vieţii și cheia lumii, de Th. D. Sperantia— 
Povestire instructivă. 

No. 4. Grădina de legume, de Ion Hăşeganu.— Tratat de 
grădinărie. 

No. 5. Medicul poporului, partea 1, de Dr. I. Felix. — Poveţe 
practice de igienă. 

No. 6. Avem cu ce să ne mândrim, de T. Duţescu-Duţu— 
Spicuiri din Istoria şi Literatura națională cu îndemnuri pentru 
săteni la învăţătură. 

No. 7. Medicul poporului, partea Il. de Dr. I. Felix.—Poveţe 
pentru păstrarea sănătăţii. 

No. 8. Biserica orlodoză română, de I. Mihălcescu şi V 
Puiu.—Explicaţiuni asupra slujbei şi lucrurilor bisericeşti. 

No. 9. Ștefan cel Mare, de Al. Lăpădatu.— O scurtă po- 
vestire populară a faptelor neuitatului voevod. 

Fiecare cărticică are numeroase gravuri, foarte bin isbutite 
şi potrivite textului. 

In anul curent societatea a mai dat la lumină portretul M. S. 
Regelui, înainte de serbarea dela 10 Maiu, şi portretul lui Ştefan 
cel-Mare, cu prilejul aniversării a 400 de ani dela moartea stră- 
lucitului voevod. Pentru acesta din urmă a'avut concursul 
binevoitor al Ministerului de culte. 

Portretul M. S. Reginei e în lucru şi va eşi de asemenea în 
curând. 

Afară de acestea, conform statutelor, societatea a acordat mai 
multe premii la diferiţi autori, cari au publicat scrieri folositoare, 
mai ales pentru popor. 


LICITAŢIUNI. 


In ziua de 6 Noemvrie 1901, ora 10'/, a. m., se va ţine la Eforie, Bu- 
levardul Elisabeta, licitaţie publică cu oferte închise, pentru darea în 
întreprindere a învelitorei cu şindrilă (şiţă) a diferite ecarete şi imprej- 
muirea pe 250 m. I. la moşia Rociu-Stănisliveanca din jud. Argeş. 

Devizul în sumă de lei 2.648,69. 

— Pentru arendarea moşiei Ciopângeni-Poenari din jud. Argeş, pe 
period de 10 sau 15 ani, cu începere dela 23 Aprilie 1995. 

Spre a luă parte la licitaţie trebuie garanţie provizorie lei 4.000. 


* 
* + 


In ziua de 23 Noemvrie 1904, ora 10'/, pentru arendarea moșiei Vatra- 
Schitului Cornet din jud. Argeş pe period de 10 sau 15 ani, cu începere 
dela data aprobărei. 

Domnii concurenţi spre a luă parte la licitație vor trebui să depună 
garanție provisorie lei 800. 

Condiţiunile speciale şi orice alte informațiuni se pot luă la Serv. Bu- 
nurilor Eforiei, în zilele şi orele de lucru. 


Nutriţi roii pe timp ploios.— Nu arare-ori se întâmplă, că 
mai multe zile dearândul albinele din roii de curând eşiţi, nu 
pot sbură de loc pe afară, din pricina ploilor neîntrerupte și 
ast-fel, neavând de loc miere în stup, multe din ele pier, iar 
cari rămân în lipsă totală de miere, nu pot găti nici taguri, nici 
prăsi pui. 

Contra acestui rău se poate luptă, ajutând roii cu miere. In 
stupii de scândură sai mobili, se pune un fagur, doui, cu miere. 
Dacă nu am aveă miere de reservă, scoatem fagurii trebuincioşi 
dintr'un stup în care nu e lipsă de miere. Neavând miere în fa- 
guri, putem da miere scursă, dar fără să fie amestecată cu apă. 
Aceasta se pune pe înserate într'un taler, după ce mai întâiu s'a 
stâmpărat. Pentru ca albinele să nu se înece, se pune pe deasu- 
pra ei bucățele de paie sau așchiţe, şi ast-fel talerul se aşează în 
stup. Tot aşà se dă hrana şi în coşniţele imobile (de nuiele, paie 
etc.). Dimineţa talerul se înlătură. 

Neavend miere, se poate topi zahăr în apă, dându-se ca și mierea 
curgătoare într'un taler. Dacă apa cu zahăr sar ferbe, ar fi și 
mai bine. 


Dacă vrei să scapi de șoarieii din casă, usucă şi zdrobeşte 
mărunt foi de leandru (oleandru), mestecă-l cu nisip mărunt, 
Și presară acesta pe la şi în găurile şoaricilor. Şoarecii nepu- 
tând suferi mirosul greu de leandru, vor fugi din acele locuri 
şi nu se vor mai întoarce. 

